**Fejér Megyei Önkormányzat Közgyűlésének**

**114/2015. (VI.8.) önkormányzati határozata**

**az előterjesztésben II. ütemként megvalósítandó fejlesztések keretében belül további kerékpárutak előkészítési munkáinak finanszírozhatósága érdekében meghozandó döntésekről**

A Fejér Megyei Közgyűlés megtárgyalta a „Javaslat a Fejér Megyei Önkormányzat által megvalósítandó kerékpárút hálózat fejlesztésével kapcsolatos döntések meghozatalára” című előterjesztést és az alábbi határozatot hozta:

1. A Közgyűlés felhatalmazza elnökét, hogy az előterjesztésben II. ütemként megvalósítandó fejlesztések keretén belül további kerékpárutak előkészítési munkáinak (tervezés, engedélyezés, közbeszerzési tanácsadás) finanszírozhatósága érdekében a nemzeti fejlesztési miniszterhez forduljon ugyancsak a KÖZOP 2007-2013-as maradványa terhére 180 millió Forint támogatási összeg biztosítása céljából.
2. A Közgyűlés felhatalmazza Elnökét az 1.) pont szerinti kérelem benyújtására, valamint az ahhoz szükséges és csatolandó nyilatkozatok megtételére.

**Felelős**: Dr. Molnár Krisztián

közgyűlés elnöke

**Határidő**: folyamatosan

Székesfehérvár, 2015. június 8.

**Dr. Molnár Krisztián Dr. Kovács Zoltán**

a közgyűlés elnöke megyei jegyző